### Beslutningstema

I denne sag beslutter Teknik- og Miljøudvalget hvilke cykelstiprojekter, der skal søges statslige cykelpuljemidler til i 2022.

### Historik

I 2021 indsendte Tønder Kommune fire ansøgninger til den statslige cykelpulje. Der blev opnået 50% tilskud til én ansøgning - ABC-cykelstien, dobbeltrettet cykelsti langs [adresse] mellem [adresse] og Branderup. Projektet er i opstartsfasen og forventes gennemført i løbet af 2022 - 2023.

### Sagsfremstilling

I november 2021 oplyste Vejdirektoratet, at der er en ny statslig cykelpulje i 2022. Rammerne for udvælgelsen af projekter, der kan opnå tilskud er de samme som 2021. Der er afsat 200 mio. kr. i puljen i 2022. Deadline for ansøgninger er den 31. marts 2022.

Den statslige prioritering af projekterne sker med henblik på så vidt muligt at sikre, at midlerne bliver allokeret til projekter og initiativer, som sikrer grøn mobilitet gennem ny infrastruktur dedikeret til cyklister og derved bedre mulighed for at vælge cyklen, så cyklen bliver en mere attraktiv transportform (Cykelpuljens overordnede formål).

Øvrige kriterie er følgende:

* Større trafiksikkerhed for cyklister
* Flest muligt får gavn af projektet
* Projektet bidrager til bedre sammenhæng
* Projektet koordineres med relevante aktører

Ved prioriteringen tildeles projekterne karakter fra 0 - 4.

Ved evt. tilsagn skal tilskudsmodtager være i stand til at skrive under på, at projektgennemførelsen ikke ville kunne finde sted i samme omfang, på samme tidspunkt eller inden for samme tidsramme uden det bevilligede tilskud.

I 2021 sendte Tønder Kommune ansøgninger ind på følgende fire projekter:

* ABC-cykelstien, dobbeltrettet cykelsti langs [adresse] mellem [adresse] og Branderup. Ansøgningen blev vurderet til karakteren 4 og opnåede 50% tilskud
* [adresse], dobbeltrettet cykelsti mellem [adresse] og stationen. Ansøgningen blev vurderet til karakteren 2 og opnåede ikke tilskud
* [adresse], dobbeltrettet cykelsti mellem rundkørslen ved Thea Kristensen og [adresse]. Ansøgningen blev vurderet til karakteren 2 og opnåede ikke tilskud
* Hydrovej i Tønder, ændring af eksisterende fortov til cykelsti og anlæg af cykelsti, hvor der ikke er fortov. Ansøgningen blev vurderet til karakteren 0 og opnåede ikke tilskud

Den nærmere begrundelse for karaktergivningen er ikke oplyst fra [adresse].

[adresse] stiprioriteringsmodel indeholder p.t. 30 projektforslag til anlæg af cykelstier. Modellen indeholder projektforslag fra [adresse] cykelruteplan og er ajourført med indkomne borgerønsker. Anlægsoverslag for de projektforslag, der tidligere har været indsendt ansøgninger på, er beregnede udgifter. Øvrige anlægsoverslag i stiprioriteringen er beregnet ud fra en standard udgift

Set i lyset af det forholdsvise korte tidsrum til ansøgningsfrist anbefaler forvaltningen, at Teknik- og Miljøudvalget beslutter at indsende to ansøgninger til den statslige cykelpulje 2022.
Enten at to ansøgninger fra 2021 tilpasses, opdateres og genfremsendes til Cykelpuljen 2022, eller at Teknik- og Miljøudvalget vælger én af de tidligere ansøgninger og ét nyt projekt fra stiprioriteringslisten.
Ud fra de tildelte karakterer i 2021 og kriterierne i øvrigt vurderer forvaltningen, at ansøgningerne til cykelsti på [adresse] og [adresse] har størst potentiale for at opnå tilskud i den nye statslige pulje i 2022.

Teknik og Miljøudvalget anmodes om at beslutte hvilke projektforslag, der skal udarbejdes ansøgninger til den statslige cykelpulje 2022

Scenarie 1:

- Ole Eriksen - ansøgning fra 2021 genfremsendes. Anlægsoverslag ca. 3,2 mio. kr.

- Ét projekt fra stiprioriteringslisten

Scenarie 2:

- [adresse] - ansøgning fra 2021 genfremsendes. Anlægsoverslag ca. 8,4 mio. kr.

- Ét projekt fra stiprioriteringslisten

Scenarie 3:

- Ole Eriksen - ansøgning fra 2021 genfremsendes. Anlægsoverslag ca. 3,3 mio. kr.

- [adresse] - ansøgning fra 2021 genfremsendes. Anlægsoverslag ca. 8,5 mio. kr.

Forvaltningen anbefaler, at Teknik- og Miljøudvalget beslutter, at midler i anlægspuljen til cykelstier (anlægsnr. 795) ikke prioriteres inden der foreligger et svar fra [adresse] 2022. Således at egne kommunale midler kan prioriteres til at finansiere den kommunale andel, såfremt en ansøgning fra Tønder Kommune tildeles statsligt tilskud fra [adresse].

### Økonomi

I anlægspuljen til cykelstier (anlægsnr. 795) er der efter frigivelse af midler til ABC-cykelstien 4.815.533 kr. til finansiering af cykelstiprojekter i 2022.

### Fagchefen for Teknik og Plan indstiller,

at Teknik og Miljøudvalget beslutter scenarie 3, så de to tidligere ansøgninger til Cykelpuljen på [adresse] og [adresse] genfremsendes til den statslige cykelpulje 2022.

### Beslutning

Indstillingen godkendt.